text: Listetyv anholdt i Gram
  27 september 2013 kl. 05.08
  En husejer i Gram fik torsdag aften sat en listetyv ud af spillet.
  Han satte efter tyven, der havde været inde i hans hus. Efter 300 meters jagt foretog han en civil anholdelse af tyven.
  Det viste sig, at tyven også havde været inde i et andet hus i kvarteret, hvor husejerens mor bor.
  Listetyven havde ikke haft tid nok til at samle tyvekoster.
  I Egebæk syd for Ribe vågnede en beboer i et hus ved, at en indbrudstyv lyste ham ind i hovedet med en lommelygte. Han lå på sofaen i stuen og sov.
  Begge blev lige forskrækkede, og tyven flygtede.
  